Хабзэхъумэ нэс Шыгунэ Заур
Полицэм и участковэ уполномоченнэм и лэжьыгъэм куэд елъытащ цIыхухэр я гъащIэмрэ мылъкумрэ темышыныхьу псэунымкIэ. зи къалэныр тэмэму зыгъэзащIэхэм ящыщщ Урысей МВД-м Налшык къалэмкIэ и управленэм и участковэ уполномоченнэ, полицэм и капитан Шыгунэ Заур Къанщобий и къуэр.
Ар Къэбэрдей-Балъкъэрым и Шэ джэм щIыналъэм хыхьэ Нартан къуа жэм къыщалъхуащ. Езым зэрыжиIэщи, IэщIагъэ хуэхъунур иджыри 8-нэ классым щIэсу къыхихащ. Курыт еджапIэр къэзыуха ныбжьыщIэр Кавказ Ищхъэрэ федеральнэ университетым Пятигорск дэт и къудамэм щIэтIыс хьащ. Заур ещанэ курсым щIэсу, 2007 гъэм, къэрал кIуэцI IуэхухэмкIэ органхэм къалэн щищIэу щIидзащ, еджэнри лэжьыгъэри зэдихьу. Абы лъандэрэ илъэси 10-м нэблэгъауэ полицэм и капитаным ехъумэ цIыхухэм я шына гъуэншагъэмрэ мамырыгъэм-рэ.
— Сэ къыхэсха IэщIагъэм зэи сы хущIегъуэжакъым, цIыхухэр къызэ рыс хуейр къызгуроIуэри, зыхызощIэ ри. ЦIыхухэм ядэIэпыкъун — аращ си къалэныр зытеухуар. Абы сыпэлъэ щын папщIэ, сызэгъэщIылIа адми нистративнэ щIыпIэм щекIуэкIым Iэмал имыIэу сыщыгъуэзэн хуейщи, абы и лъэныкъуэкIэ си дэIэпыкъуэгъущ а щIыпIэм щыпсэухэр, — жеIэ Заур.
«Сыт нэхъ уигу къина лэжьэн зэрыщIэбдзэрэ?», — жытIэу дыщеупщI кIэ, жэуап къыдетыж:
— Дэ щIэх-щIэхыурэ дыкIуэн хуей мэхъу хьэлэбэлыкъ зэрылъ уна гъуэхэм. Апхуэдэ къаугъэм лажьэ зимыIэ щыхэхуи къохъу. Нэхъыбэрэ зыкъытхуэзыгъазэр пенсионерхэрщ. Нэхъыжьхэр гумызагъэщ, Iейм псори щахъумэну хуейщи, къопсалъэ. Ахэр зыгъэпIейтейм теухуауэ дэ тщIапхъэр зэфIыдогъэкI.
Къыхэгъэщыпхъэщ Заур щIыпIэм щыпсэухэм гунэс зэращыхъур, пщIэ къызэрыхуащIыр, гугъуехь пэщIэхуэ хэр къызэречэнджэщыр.
Хабзэхъумэхэр я къалэн мытыншым щыпэлъэщынур, абыхэм защIэдгъакъуэмэщ. ЗэрыжаIэщи, узэкъуэтмэ — улъэщщ.
УЭРДОКЪУЭ Женя.
